Viborger Samler, 1849-11-15
J Hamb. Corresp." hedder det fra Berlin, at de slesvig-holstenske Forhold gestalte sig saa skarpt, at man frygter at Preussen paa Grund af dets Troppers mislige Stilling vil være nødsaget (?) til at trække sine Tropper tilbage. Den herlinske Correspd. mener ogsaa, at ved en udbrydende Kamp mellem de Danske og Slesvigholstenerne, hverken Preusserne eller de Svenske ville deeltage deri. Ogsaa fra Altona skrives, at man af alle de Forholdsregler, der tages i Hertugdømmerne, maa slutte, at Krigen paany vil udbryde. Berliner Nachrichten vil vide, at man venter en schl. holst. Deputation, som vil andrage paa Tilladelse til selv at afgjøre deres Sager, med Danmark. (Nordd. fr. Presse) Kiel, den 9de Novbr. Efter det igaar Middags fra 12 til 3 i Landsforsamlingen, holdte hemmelige Møde fulgte iaftes fra 7 til 11 atter et hemmeligt Møde, hvori Krigspørgsmaalet sluttedes. Efter en kort Pause blev der derpaa holdt endnu et offentligt Møde til Kl. 12, Brackel stillede der et Andragende paa Udsættelse til den anden Uge i Decbr. og begrundede det derved, at de vigtigste Anliggender vare afgjorte, men at de store Lovudkast for Justitsreformen og Budgettet først maatte bearbeides af Comiteerne, saa at der for Øieblikket ikke forelaae Forsamlingen nogen Gjenstand for dens Virksomhed. Flere Amendementer, om at bestemme en vis Dag i Ugen, bleve forkastede, og Andragendet antaget med faa Stemmer imod, dog saaledes, at Bureauet er berettiget til ogsaa at sammenkalde Forsamlingen tidligere, hvis det skulde være fornødent. Dermed sluttedes Mødet. – Da Ajourneringen heller ikke fra venstre Side fandt nogen Modstand, og der hos Medlemmerne af samme viste sig en vis Tilfredsstillelse, saa maa man vel antage, at der endelig er fattet energiske Beslutninger. Vi ville haabe, at det endnu ikke er for seent. Det være nu som det vil, saa er det enhver Slesvigholsteners Pligt at vedblive en udholdende Modstand. Vor Stilling er jo vistnok uendelig vanskelig, fordi Forholdene i hele Europa næsten ere opskruede til Reactionens høieste Spidse. Men netop der ligger Haabet. Et Øieblik, en lille ubetydelig, uventet Begivenhed kan forstyrre alle Jntriguer, ødelægge alle Tyranniets Forsætter, give hele Europa Friheden og frelse Ses vig=Holsteen. Derfor taber ikke Modet, men holder fast. J Slesvigere især lader ikke af fra eders passive Modstand. Holstenerne ville stedse staae eder bilDet Blik, som Oldermanden for Skrædderlauget i Randers, Hr. Nielsen, ved sin Bekjendtgjørelse i den berlingske Tidende om "Feltkappers Tilskjæring" (see dette Blad Nr. 179) nylig har ladet Publicum kaste ind i Tilskjærerkunstens Mysterier, har nok hverken behaget det kjøbenhavnske Skrædderlaug eller det militaire Vare depot. Sidste har nu i brig. Td. af 10de Novbr. offentliggjort alle i denne Anledning tagne Syn og Oversyn af de ved Hr. Nielsen udbragte 40 overcomplette Feltkapper. Overalt ere disse befundne mangelfulde, forkorte og snævre i alle Ender og Kanter, uprøvemæssige, slet siddende paa Vedkommende, øgede hvor de ikke maatte være det, slet syede især med Hensyn til Knaphullerne, Lommerne for smaae og forhøit anbragte osv. osv. – men den Kiendsgierning staaer dog, trods alle Syn og Oversyn, alligevel uomstødt: at Hr. Nielsen har af det til 600 Feltkapper bestemte Qvantum Klæde, foruden dette Antal (der modtoges af Vedkommende uden nogen Udsættelse) endnu udbragt 40 Feltkapper af de tiloversblevne 150 Alen Klæde. Har Hr. Nielsen end ikke derved været saa heldig at fortjene det kjøbenhavnske Skrædderlaugs eller det militaire Varedepots Paaskjønnelse, saa har han derimod visselig Krav paa sine Medborgeres og sit Fædrelands skjønsomme Tak for udviist god Villie og Uegennyttighed. (Rd. Av.)